CELEX: 62011TA0065
Language: hu
Date: 2013-06-05 00:00:00
Title: T-65/11. sz. ügy: A Törvényszék 2013. június 5-i ítélete — Recombined Dairy System A/S kontra Európai Bizottság (Vámunió — Új-Zélandról származó laktoglobulin-koncentrátumok behozatala — Behozatali vámok utólagos beszedése — Behozatali vámok elengedése iránti kérelem — A 2913/92/EGK rendelet 220. cikke (2) bekezdésének b) pontja és 236. cikke)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/66
            
         A Törvényszék 2013. június 5-i ítélete — Recombined Dairy System A/S kontra Európai Bizottság
   (T-65/11. sz. ügy) (1)
   
   (Vámunió - Új-Zélandról származó laktoglobulin-koncentrátumok behozatala - Behozatali vámok utólagos beszedése - Behozatali vámok elengedése iránti kérelem - A 2913/92/EGK rendelet 220. cikke (2) bekezdésének b) pontja és 236. cikke)
   2013/C 225/145
   Az eljárás nyelve: dán
   
      Felek
   
   
      Felperes: Recombined Dairy System A/S (Horsens, Dánia) (képviselők: T. Kristjánsson és T. Gønge ügyvédek)
   
      Alperes: Európai Bizottság (képviselők: A.-M. Caeiros, L. Keppenne és B.-R. Killmann, meghatalmazotti minőségben, segítőjük: P. Dyrberg ügyvéd)
   
      Az ügy tárgya
   
   A REC 03/08. ügyben hozott 2010. november 12-i C(2010) 7692 végleges bizottsági határozat részleges megsemmisítése, amely azt a választ adja a dán vámhatóságoknak, hogy a laktoglobulin-koncentrátum NC 3502 kód alá történő átsorolására tekintettel igazolt bizonyos behozatali vámok utólagos beszámítása, illetve nem igazolt e behozatali vámok elengedése.
   
      Az ítélet rendelkező része
   
   
               1.
            
            
               A 2010. november 12-i C(2010) 7692 végleges bizottsági határozat 1. cikkének (2) és (4) bekezdését — amelyek azt állapítják meg, hogy bizonyos behozatali vámok utólagos könyvelésbe vétele igazolt, illetve azok elengedése nem igazolt (REC 03/08 ügy) — megsemmisíti annyiban, amennyiben azok a 131 és 8471 laktoglobulin-koncentrátumok behozatalaira vonatkoznak.
            
         
               2.
            
            
               Az Európai Bizottság maga viseli saját költségeit, valamint a Recombined Dairy System A/S részéről felmerült költségeket.
            
         
      (1)  HL C 103., 2011.4.2.